**СЪЮЗЪТ НА ТРАКИЙСКИТЕ ДРУЖЕСТВА В БЪЛГАРИЯ**

**И**

**ТРАКИЙСКИЯТ НАУЧЕН ИНСТИТУТ**

**ОБЯВЯВАТ**

**НАЦИОНАЛЕН КОНКУРС ЗА ЕСЕ, РАЗКАЗ И РИСУНКА,**

**ПОСВЕТЕН НА 110 ГОДИНИ ОТ НАЧАЛОТО НА БАЛКАНСКИТЕ ВОЙНИ**

**През 2022 г. се навършват 110 години от началото на Балканските войни
1912 - 1913 г.**,които слагат съдбовен отпечатък върху развитието на българския народ и държава. Те оставят белег в живота на всяко семейство и населено място, в родовата памет на участниците в тях - на фронта и в тила, сред бежанците и приемащите ги в страната българи. Именно към тях искаме да насочим вниманието на учениците, които проявяват интерес към българската история, към миналото на Тракия, на родния край на предците си.

**ЦЕЛТА на конкурса** е да насърчи младите хора да направят проучване на събития от местната и националната история, на паметници и исторически местности, на изявени фигури и обикновени хора, свързани с:

* борбата на тракийските българи за национално освобождение и обединение;
* съдбата им на бежанци, намерили подслон в  майката родина, но запазили спомена за родния край и родовия си корен;
* личности, организации и събития от историята на Тракийската организация в България.

**УСЛОВИЯ за участие в конкурса:**

* Участници могат да бъдат учениците на възраст от 14 до 19 години от всички видове образователни институции в страната и в чужбина.
* Текстовете трябва да бъдат в обем до 15 стандартни страници (1800 знака на страница) или до 27 000 знака (с интервалите).
* Краен срок за изпращане на разработките: 30 септември 2022 година.

**КРИТЕРИИ за оценяване на разработките:**

* Исторически познания
* Езикова култура и стил
* Авторски подход и интерпретация
* Оригиналност и творческо мислене

**ОБЩИ УСЛОВИЯ:**

Препоръчително е писмените работи да минат на вътрешен подбор сред колегите специалисти по училища.

Участниците да бъдат предупредени, че материалите не се връщат.

Съорганизаторите си запазват правото най-добрите творби да бъдат публикувани в печатни издания, при възможност да се издаде сборник, а с рисунките **–** календар, които да се ползват с благотворителни цели.

**Моля, обърнете внимание!**

• По отношение на авторските права следва да се има предвид, че участвайки в конкурса, предоставяте авторските права над Вашата творба на организаторите.

• По отношение на съхранението на творбите следва да имате предвид, че те няма да бъдат връщани и могат да бъдат използвани за изложби, интернет страници, плакати, публикации.

• С явяването за получаване на награда участниците и техните родители се съгласяват да бъдат заснемани и материалът да бъде излъчван/публикуван в публичното пространство без каквото и да е допълнително възнаграждение от страна на съорганизаторите.

• Творбите трябва да бъдат подадени според регламента, като неотговарящите на изискванията му няма да бъдат допуснати в конкурса.

• **Задължително условие е всяка творба да бъде придружена от попълнен формуляр за участие,** **съдържащ:**

* трите имена на участника, адрес, както и координати (телефон, електронна поща) за контакт, възраст, клас, училище или извънучилищно звено с пощенски адрес, електронен адрес и телефон, име на учителя и негов телефон, името на директора на училището, името на учителя консултант.
* декларацията от родителите

• В случай че при предаването на творбата кандидатът в конкурса не използва типовата бланка на „Формуляр за участие“, а друг подходящ придружаващ документ в свободен текст, задължително трябва да се посочи:

* Информация за автора на творбата - трите имена на участника, адрес, както и координати (телефон, електронна поща) за контакт, възраст, клас, училище или извънучилищно звено с пощенски адрес, електронен адрес и телефон, име на учителя (ако има учител – консултант или научен ръководител) и негов телефон, името на директора на училището.
* Да включи в свободния текст на документа следното: „С настоящото декларирам своето съгласие предадената творба да бъде публикувана и използвана в различни издания за целите на конкурса.“

**• Няма да бъдат допуснати до оценяване творби, за които не е получено изричното писмено съгласие на автора.**

• Организаторите на конкурса не отговарят и не могат да бъдат привлечени в съдебни дела, свързани със собственост на регистриран профил.

• Организаторите на конкурса си запазват правото да не допуснат до участие творби с неприлично съдържание.

• Организаторите на конкурса не носят отговорност, ако въпреки надлежната проверка не се установи, че участник/ци са изпратили творби, които вече са отпечатвани (публикувани) в печатни или интернет издания към момента на обявяването на конкурса и/или, с които са участвали в други подобни конкурси. В тези случаи отговорността за нарушаването на регламента на конкурса е изцяло на участника, който го е допуснал, като при установяване на подобно обстоятелство след награждаването на такъв участник организаторите имат право да откажат да подкрепят идеята на участника, нарушил правилата, и да изискат връщане на връчената награда.

• Организаторите на конкурса не носят отговорност за злоупотреби на лица към трети лица с използване/попълване на техни данни.

• Организаторите на конкурса не носят отговорност за погрешни или непълни данни за контакт на участниците в конкурса.

• Творби, които не отговарят на условията по този регламент, няма да участват в класирането.

**Резултатите от конкурса ще бъдат обявени на сайта на Съюза на тракийските дружества в България (СТДБ) и във вестник „Тракия“.**

**Носителите на награди ще бъдат определени от компетентно жури с участие на представители от ТНИ. Наградата за първите трима най-добре представили се на конкурса ще бъде финансова, а творбите им ще бъдат публикувани** на сайта на Съюза на тракийските дружества в България и на страниците на в. „Тракия“.

**ТЕКСТОВЕТЕ И РИСУНКИТЕ, на хартиен или електронен носител,  се приемат на адрес:**

СТДБ, София, ул. „Стефан Караджа“ № 7а

**или на e-mail:** stdb\_sofia@abv.bg

**На тях трябва да бъде изписано: За конкурса**  **110 години от началото на Балканските войни 1912 - 1913.**

**Успех на участниците!**